**  **

[**Διεύθυνση Δευτεροβάθμιας Εκπαίδευσης Ανατολικής Αττικής**](https://dide-anatol.att.sch.gr/)

Το 2ο Γυμνάσιο Καλυβίων διοργανώνει το 2ο Μαθητικό Φεστιβάλ Θεάτρου από την Παρασκευή 4 έως και το Σάββατο 5 Απριλίου 2025.

Το Μαθητικό Θεατρικό Φεστιβάλ απευθύνεται σε μαθητές Γυμνασίου - Λυκείου της Ανατολικής Αττικής και έχει σκοπό να δώσει από τη μία στους μαθητές την ευκαιρία να εκφράσουν τις ανησυχίες τους, να αναδείξουν το ταλέντο τους και να προβάλουν τη δική τους ξεχωριστή ματιά για τον κόσμο κι από την άλλη τη δυνατότητα στην εκπαιδευτική κοινότητα και στους γονείς των μαθητών να γνωρίσουν τον πλούτο του έργου που παράγεται στα σχολεία της περιφέρειάς μας. Σκοπός του Φεστιβάλ είναι η συνάντηση μαθητών και μαθητριών μαζί με τους εκπαιδευτικούς σε μια μεγάλη γιορτή χωρίς διαγωνιστικό χαρακτήρα, για να απολαύσουν ο ένας τις δημιουργίες του άλλου.

Το Φεστιβάλ θα διεξαχθεί στο Αμφιθέατρο του Δήμου Σαρωνικού (Ρήγα Φεραίου 10, Καλύβια Θορικού).

Ακολουθούν οδηγίες για τη δήλωση συμμετοχής. Οι οδηγίες και οι σχετικές ανακοινώσεις θα είναι αναρτημένες και στην ιστοσελίδα του 2ου Γυμνασίου Καλυβίων ( <http://www.2gk.gr/> ), την οποία καλό είναι να επισκέπτεστε, για να ενημερώνεστε.

**  **

[**Διεύθυνση Δευτεροβάθμιας Εκπαίδευσης Ανατολικής Αττικής**](https://dide-anatol.att.sch.gr/)

**Διαδικασία Συμμετοχής**

**Οδηγίες**

* Τα σχολεία που ενδιαφέρονται να συμμετάσχουν στο 2ο Μαθητικό Φεστιβάλ Θεάτρου που διοργανώνει το 2ο Γυμνάσιο Καλυβίων καλούνται να δηλώσουν συμμετοχή έως την Πέμπτη, 30 Ιανουαρίου 2025, συμπληρώνοντας τη Δήλωση Συμμετοχής.
* Η ηλεκτρονική διεύθυνση στην οποία θα σταλούν οι δηλώσεις είναι: mail@2gym-kalyv.att.sch.gr
* Για οποιαδήποτε διευκρίνιση που αφορά τη διοργάνωση μπορείτε να επικοινωνείτε με την κ. Αφροδίτη Σιάσιου, Φιλόλογο,

Tηλ.: 6974009271,

afroditisiasiou@gmail.com

* Παρακαλούνται οι υπεύθυνοι καθηγητές των θεατρικών ομάδων να συγκεντρώσουν και να παραδώσουν στον Διευθυντή / στη Διευθύντρια του Σχολείου τη Δήλωση Συναίνεσης που θα υπογράψουν οι γονείς των μαθητών / μαθητριών με την οποία συναινούν στη δημοσίευση στην ιστοσελίδα του σχολείου βιντεοσκοπημένων αποσπασμάτων και φωτογραφιών του Φεστιβάλ. Οι υπεύθυνοι καθηγητές θα αποστείλουν στην Επιτροπή διοργάνωσης του Φεστιβάλ τη βεβαίωση συναίνεσης του Διευθυντή / της Διευθύντριας του Σχολείου.
* Η Επιτροπή διοργάνωσης αποτελείται από τους εκπαιδευτικούς:
* Αφροδίτη Σιάσιου, Φιλόλογο
* Στέλλα Κόλλια, Φιλόλογο
* Ευαγγελία Μπορμπαντωνάκη, Φιλόλογο
* Κλειώ Σακκαλή, Φυσικό, Διευθύντρια του 2ου Γυμνασίου Καλυβίων

**  **

[**Διεύθυνση Δευτεροβάθμιας Εκπαίδευσης Ανατολικής Αττικής**](https://dide-anatol.att.sch.gr/)

**Θεατρικό έργο**

● Η διάρκεια της παράστασης δεν πρέπει να ξεπερνά τα 60΄. Το κάθε σχολείο οφείλει να χρονομετρήσει την παράσταση της θεατρικής του ομάδας και να μην ξεφύγει χρονικά από τη διάρκεια που θα δηλώσει.

● Η επιλογή του έργου είναι ελεύθερη.

● Το κείμενο της παράστασης μπορεί να είναι σπονδυλωτό ή συνδυασμός αποσπασμάτων διαφορετικών έργων.

● Κάθε σχολείο έχει τη δυνατότητα να συμμετάσχει με μία μόνο παράσταση.

● Δεν υπάρχει ανώτατος αριθμός συμμετεχόντων στη θεατρική ομάδα του σχολείου, στην οποία μπορούν να μετέχουν και μαθητές εκτός σκηνής για την υποστήριξη της παράστασης.

● Τα σκηνικά καλό είναι να είναι ελαφρά και εύκολα στη μεταφορά.

● Η μουσική επένδυση της παράστασης μπορεί να είναι ζωντανή ή ηχογραφημένη.

● Το Αμφιθέατρο του Δήμου Σαρωνικού διαθέτει πλήρη τεχνολογικό εξοπλισμό: οθόνη προβολής και βιντεοπροβολέα, κονσόλα ήχου και φωτισμού, μικρόφωνα.

●Το πρόγραμμα του Φεστιβάλ θα ανακοινωθεί όταν ολοκληρωθεί η διαδικασία υποβολής των συμμετοχών.